Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin puolustusvoimat IDF julkisti Golania koskevaa tiedustelutietoa.
Tiedoista ilmenee, että Iranin välikäsi Hizbollah on rakentanut salaa -
laajaa "terrori-infrastruktuuria Syyrian puolelle Golania".
Pääministeri Netanjahu: -
Israel torjuu määrätietoisesti Iranin sotilaallisia pyrkimyksiä Syyriassa -
sekä Hizbollahin ja Hamasin Israelin-vastaisia terroritoimia.
Temppelivuorella puhkesi yhteenottoja sen jälkeen, -
kun Israelin poliisi päätti sulkea alueen portit -
vastauksena poliisia vastaan tehtyyn palopommi-iskuun.
Israelin puolustusvoimat IDF julkisti Golania koskevaa tiedustelutietoa.
Tiedoista ilmenee, että Iranin välikäsi Hizbollah on rakentanut salaa -
laajaa "terrori-infrastruktuuria Syyrian puolelle Golania".
Hizbollah toimii Syyriassa -
tiiviissä yhteistyössä Iranin vallankumouskaartin kanssa.
IDF:n mukaan Hizbollah rakentaa paraikaa Israelin rajan tuntumaan -
monitahoista infrastruktuuria käytettäväksi -
tarkka-ammunta- ja ohjusiskuihin Israelia vastaan tulevissa sodissa.
IDF-lähteen mukaan infrastruktuurin on määrä tarjota -
Iranin tukemille shiiajoukoille monitahoinen verkosto, -
jota hyödyntämällä ne voivat tehdä -
koordinoituja iskuja rajan yli Israelia vastaan.
IDF-lähde korosti TV7:lle, että Hizbollahin pyrkimyksenä on perustaa-
toinen Israelin-vastainen rintama Libanonin rajan lisäksi.
Hizbollahin johtaja Hassan Nasrallah on nimittänyt -
korkea-arvoisen Hizbollah-jäsenen, Abu Hasin Sajedin -
vastaamaan asehankinnoista, -
Israelin asemapaikkoja koskevasta tiedustelusta -
sekä militanttien rekrytoinnista shiiajärjestöönsä.
Hizbollah-komentaja Sajed on kokenut toimija. Hän on ollut mukana -
Israelin-vastaisissa operaatioissa jo vuodesta 1983, -
jolloin hän toimi komentajana monilla eri sektoreilla Etelä-Libanonissa.
Vuonna 2006 Sajed työskenteli Hizbollahin hyväksi Irakissa, -
missä hän valvoi USA:n joukkojen vastaisia operaatioita.
Näistä yksi oli v. 2007 tehty operaatio,
jossa viisi amerikkalaissotilasta siepattiin ja teloitettiin.
USA:n armeija pidätti Sajedin pian tapauksen jälkeen.
Hänet pantiin irakilaiseen vankilaan, josta hän vapautui 5 vuoden kuluttua.
Hän palasi sen jälkeen Libanoniin ja jatkoi toimiaan Hizbollahissa.
V:sta 2018 hän on toiminut komen- tajana salaisessa Golan-projektissa.
Israelin puolustusvoimista kerrottiin, -
että Hizbollah on rakentanut infrastruktuuriaan Syyriaan -
Syyrian presidentti Assadin tietämättä.
Siksi Israel päätti aiemmasta käytännöstään poiketen -
vastata Golan-projektiin antamalla siitä yksityiskohtaista tietoa medialle.
Tällä Israel viestittää Iranille ja Hizbollahille "olevansa täysin perillä"-
ja "seuraavansa tarkasti" näiden toimia Syyriassa.
Samalla menee viesti myös Syyrialle ja sen tukijalle Venäjälle: -
Venäjä on nimittäin luvannut Israelille, -
ettei se salli Iranin ja Hizbollahin harjoittaa -
minkäänlaista terroritoimintaa 80:tä kilometriä lähempänä Israelin rajaa.
Tietojen julkistaminen on Israelilta linjanmuutos verrattuna siihen, -
miten maa on aiemmin reagoinut Hizbollahin yrityksiin -
vahvistaa sotilaallista asemaansa Israelin ja Syyrian rajalla.
Samantapainen Iranin tukema projekti oli käynnissä vuosina 2013―2015.
Kun kaksi projektista vastannutta Hizbollah-komentajaa -
salamurhattiin tuolloin iskuissa, joista syytettiin Israelia, -
Hizbollah päätti lykätä projektiaan.
IDF:n tiedotusyksikkö sanoi TV7:lle lausunnossaan: "Israel odottaa, -
että Syyrian hallinto, jolla on täysi hallintavalta alueellaan, -
kunnioittaa vuoden 1974 sopimusta -
ja estää vihamielisiä toimijoita kuten Hizbollahia operoimasta alueellaan."
"IDF ei salli Hizbollahin saada pysyvää asemaa Israelin rajan tuntumasta -
vaan aikoo pakottaa kaikella voimalla terroristijärjestön pois Golanilta -
alueellisen vakauden turvaamiseksi."
Pääministeri Netanjahu vakuutti, että Israel jatkaa määrätietoisesti toimiaan-
estääkseen Irania saamasta pysyvää jalansijaa Syyriassa.
Israelin edesmenneen pääministerin -
Levi Eshkolin muistotilaisuudessa puhunut Netanjahu korosti, että Israel-
vastustaa menestyksekkäästi myös Hizbollahin ja Hamasin aggressioita.
Hän kehui puheessaan Eshkolia, joka pääministerin tehtävän lisäksi -
toimi myös puolustusministerinä vuo- den 1967 kuuden päivän sodan alla.
Netanjahu totesi: "Eshkol ei halunnut turhia sotia.
Mutta jos Israel pakotettiin sotaan, hänelle oli selvää, että Israelilla -
ei ollut muuta vaihtoehtoa kuin ryhtyä voimakkaasti torjumaan hyökkäystä."
Netanjahu sanoi Eshkolin ymmärtäneen -
sotilaallisen voitokkuuden merkityksen: -
Vain siten arabimaailma oppii hyväksymään sen, -
että Israel on alueella jäädäkseen ja että rauhaa kannattaa siksi tavoitella.
Murskavoitto kuuden päivän sodassa -
on ollut yksi lujimpia kerroksia rautamuurissa, -
jonka olemme pystyttäneet arabien ylivoimaa vastaan.
Tätä ennakoi jo Jabotinsky, jonka tomumajan Eshkol toi tänne vuorelle.
Vasta sitten kun naapurimme käsittävät perin pohjin sen, -
että vahvuutemme ja läsnäolomme ovat kiistämättömiä tosiasioita, -
voi osa heistä vakuuttua ja alkaa tavoitella rauhaa kanssamme.
Tämänsuuntaista kehitystä tapahtuu kaiken aikaa -
arabinaapureidemme kanssa, ei kaikkien, mutta useimpien.
Tällainen nopea normalisointiprosessi on käynnissä -
monen arabi- ja muslimimaan kanssa, ja vain osa siitä on julkista tietoa.
Israelkin pitää nämä prosessit salassa. Olemme tällä hetkellä -
yhteydessä puolen tusinan arabi- ja muslimimaan kanssa -
― maiden, jotka ovat tähän asti suhtautuneet vihamielisesti Israeliin.
Rauhan saavuttaminen vaatii vahvuutta.
Temppelivuorella puhkesi yhteenottoja sen jälkeen, -
kun Israelin poliisi sulki alueen portit -
vastauksena poliisia vastaan tehtyyn palopommi-iskuun.
Isku vaurioitti poliisin vartiopaikkaa.
Muita vahinkoja tai vammoja ei tullut alueelta tietoon.
Poliisista korostettiin, että "minkäänlaisia väkivallantekoja -
ei hyväksytä, vaan niihin vastataan sovittujen sääntöjen mukaisesti".
Temppelivuorella sijaitsivat muinoin molemmat Raamatun temppelit.
Yhteenottojen laannuttua palestiina- laispresidentti Abbas väitti Israelin -
"kärjistäneen vakavasti tilannetta" alueella, jossa sijaitsee nykyään -
muslimien kolmanneksi pyhimpänä paikkana pitämä al-Aksan moskeija.
Joitakin tunteja myöhemmin palestiinalaismiehen kerrotaan -
rynnänneen puukko kädessä israelilaissotilasta kohti Hebronissa.
Muut sotilaat reagoivat heti -
ampumalla hyökkääjää ja saivat taltutettua tämän.
Kukaan sotilaista ei tiettävästi loukkaantunut tapauksessa.
Palestiinalaisten oikeusneuvosto -
tuomitsi ampumisen kutsuen sitä "halveksittavaksi rikokseksi".
Neuvoston mukaan hyökkääjä oli -
palestiinalaistuomioistuimen palkka- listoilla ollut Jasser al-Sweiki, 40.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebookissa ja YouTubessa: TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman